smcproject/ml-wiki-sentences huggingface dataset:
എൽ‌ സെൻട്രോയ്ക്ക് 13 മൈൽ (21 കി. മീ.) വടക്കായും, അരിസോണയിലെ യുമ നഗരത്തിന് 70 മൈൽ പടിഞ്ഞാറായും പാം സ്പ്രിങ്ങ്സിന് 95 മൈൽ തെക്കു കിഴക്കായും സാൻ ഡിയേഗോയ്ക്ക് 130 മൈൽ കിഴക്കുമായാണ് ഈ നഗരം സ്ഥിതിചെയ്യുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ അനുസരിച്ച്, ബ്രൗളി നഗരത്തിന്റെ ആകെ വിസ്തീർണ്ണം 7.7 ചതുരശ്ര മൈൽ (20 ചതുരശ്ര കിലോമീറ്റർ) ആണ്.
നഗരത്തിന്റെ പരിധിക്കുള്ള ഭൂപ്രകൃതി, നഗരത്തിലൂടെ കാലികമായി ഒഴുകുന്ന അലമോ നദിയും ന്യൂ റിവർ നദിയുമൊഴികെ മുഴുവനും കരഭൂമിയും നഗര പരിധിക്കകത്തുള്ള പ്രദേശങ്ങളുമാണ്.
വടക്കേ അമേരിക്കയിലെ ഏറ്റവും മലിനപ്പെട്ട നദിയായി ന്യൂ നദി റിപ്പോർട്ടു ചെയ്യപ്പെടുന്നു.
ബ്രൗസർ യുദ്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Browser_wars പ്രധാന ബ്രൗസറുകളുടെ പ്രധാന പതിപ്പുകൾ പുറത്തിറങ്ങിയതിന്റെ സമരരേഖ.
വിപണിയിൽ മേധാവിത്വം നേടുന്നതിനു വേണ്ടി നിലവിൽ നടക്കുന്നതും മുൻപ് നടന്നതുമായ വെബ് ബ്രൗസറുകൾ തമ്മിലുള്ള മൽസരങ്ങളെ ബ്രൗസർ യുദ്ധങ്ങൾ എന്ന് വിളിക്കപ്പെടുന്നു.
പ്രധാനമായും രണ്ട് കാലഘട്ടങ്ങളെ ഇതു വഴി സൂചിപ്പിക്കാറുണ്ട്: 1990 കളുടെ അവസാനം വിപണിയിൽ മേധാവിത്വമുള്ള നെറ്റ്സ്കേപ്പ് നാവിഗേറ്ററും മൈക്രോസോഫ്റ്റ് ഇന്റർനെറ്റ് എക്സ്പ്ലോററും നടന്ന മൽസരം.
ഇതിൽ ഇന്റർനെറ്റ് എക്സ്പ്ലോറർ നെറ്റ്സ്കേപ്പ് നാവിഗേറ്ററിനെ മറികടക്കുകയുണ്ടായി.
മറ്റൊന്ന് 2003 മുതൽ നിലവിലെ വരെ ഇന്റർനെറ്റ് എക്സ്പ്ലോററും ശേഷം വന്ന ബ്രൗസറുകളായ മോസില്ല ഫയർഫോക്സ് , സഫാരി , ഓപ്പറ , 2008 ൽ പുറത്തിറങ്ങിയ ഗൂഗിൾ ക്രോം തുടങ്ങിയവ തമ്മിലുള്ള മൽസരമാണ്‌.
പശ്ചാത്തലം മൊസൈക്ക് നെറ്റ്സ്കേപ്പ് 0.9 ( Mosaic Netscape 0.9 ), 1.0 പതിപ്പിനുമുമ്പുള്ള പതിപ്പ് (അതായത് 1994 ലെ പതിപ്പ്)
1990 കളുടെ ആദ്യത്തിൽ ടിം ബർണേയ്സ് ലീ വേൾഡ് വൈഡ് വെബ് എന്ന ഇന്റർനെറ്റ് അടിസ്ഥാനമാക്കിയുള്ള ഹൈപ്പർടെക്സ്റ്റ് സം‌വിധാനത്തിനു രൂപം നൽകി.
ഇത് അക്കാലത്ത് പ്രചാരത്തിലുണ്ടായിരുന്ന ഹൈപ്പർകാർഡ്, ഗോഫെർ തുടങ്ങിയവയെ പിന്തള്ളി പ്രചാരം നേടി.
ബർണേയ്സ് ലീ തന്നെ വേൾഡ്‌വൈഡ്‌വെബ് (WorldWideWeb) എന്ന പേരിൽ ആദ്യത്തെ ബ്രൗസർ നിർമ്മിക്കുകയും ചെയ്തു, ആശയകുഴപ്പം ഒഴിവാക്കാനായി പിന്നീട് ഇതിന്റെ പേര് നെക്സസ് (Nexus) എന്നാക്കി മാറ്റി 1991 ൽ നെക്സ്റ്റ്‌സ്റ്റെപ് (NeXTstep) പ്ലാറ്റ്ഫോമിനു വേണ്ടി പുറത്തിറക്കുകയും ചെയ്തു.
1992 ന്റ അവസാനത്തോടുകൂടി കൂടുതൽ ബ്രൗസറുകൾ പുറത്തിറങ്ങി, കൂടുതലും libwww എന്ന ലൈബ്രറിയെ അടിസ്ഥാനമാക്കിയുള്ളതായിരുന്നു.
യുണിക്സ് ബ്രൗസറുകളായ Line-mode, ViolaWWW, Erwise, MidasWWW കൂടാതെ MacWWW എന്നിവ അവയിൽപ്പെട്ടതാണ്‌.
1993 ൽ സെല്ലോ, അരീന, ലിങ്ക്സ് എന്നിവയുൾപ്പെടെ ബ്രൗസറുകൾ പുറത്തിറങ്ങുകയുണ്ടായി.
ഇവയിൽ ഏറ്റവും കൂടുതൽ ശ്രദ്ധിക്കപ്പെട്ടത് എൻ.സി.എസ്.എ. വികസിപ്പിച്ചെടുത്ത മൊസൈക്ക് ആണ്‌.
അതിൽ ഉൾപ്പെടുത്തിയ സവിശേഷതകൾ കാരണം അത് കൂടുതൽ പ്രചാരത്തിലായി തീരാൻ കാരണമാവുകയും ചെയ്തു.
മൊസൈക്ക് ഉപയോഗിച്ചുള്ള വികസനത്തിനു ഏതാനും കമ്പനികൾ അനുവാദപത്രം നേടിയെടുക്കകയും അവരുടെ വാണിജ്യപരമായ ബ്രൗസറുകൾ വികസിപ്പിക്കുകയും ചെയ്തു, സ്പ്റൈ മൊസൈക്ക് (Spry Mosaic), സ്പൈഗ്ലാസ് മൊസൈക്ക് (Spyglass Mosaic) എന്നിവ അവയിൽപ്പെട്ടതാണ്‌.
1994 ഓടുകൂടി മൊസൈക്കിന് അതിൽ നിന്നും ഉരുത്തിരിഞ്ഞു വന്നവയോടും പുതിയ ബ്രൗസറുകളായ ഐ.ബി.എം. വെബ് എക്സ്പ്ലോറർ, നാവിപ്രസ്സ്, സ്ലിപ്പ്നോട്ട്, മാക്‌വെബ് എന്നിവയോടൊക്കെ മൽസരിക്കേണ്ടി വന്നു, പ്രധാനമായും നെറ്റ്സ്കേപ്പ് നാവിഗേറ്ററിനോട്.
മൊസൈക്കിന്റെ ഡെവലപ്പർമാരിലൊരാളായ മാർക്ക് ആൻഡ്രെസെൻ മൊസൈക്ക് കമ്മ്യൂണിക്കേഷൻസ് കോർപ്പറേഷൻ എന്ന പേരിൽ ഒരു കമ്പനി സ്ഥാപിക്കുകയും മൊസൈക്ക് നെറ്റ്സ്കേപ്പ് എന്ന പേരിൽ ബ്രൗസർ പുറത്തിറക്കുകയുമായിരുന്നു.
എൻ.സി.എസ്.എ. യുമായുള്ള നിയമപ്രശ്നങ്ങൾ ഒഴിവാക്കുന്നതിനായി നെറ്റ്സ്കേപ്പ് കമ്മ്യൂണിക്കേഷൻസ് കോർപ്പറേഷൻ എന്ന് കമ്പനിയുടെ നാമം മാറ്റുകയും ചെയ്തു.
മോസൈക്കിൽ നിന്നും കടംക്കൊണ്ട സവിശേഷതൾ കൂടുതൽ മികച്ചാതാക്കുകയും താളുകകളുടെ ഭാഗങ്ങൾ സ്വീകരിച്ചുക്കൊണ്ടിരിക്കേ അവ പ്രദർശിപ്പിക്കുന്ന പുതിയ സവിശേഷത അവതരിപ്പിക്കുകയും ചെയ്തു.
1995 ഓടു കൂടി വിപണിയിൽ മേധാവിത്വം സ്ഥാപിക്കുവാനും കഴിഞ്ഞിരുന്നു, വാണിജ്യപരമല്ലാത്ത ആവശ്യങ്ങൾക്ക് സൗജ്യന്യമായി ലഭ്യമാണ്‌ എന്നതും അതിനൊരു കാരണമായി.
1994 മുതൽ തന്നെ ഓംനിവെബ് (OmniWeb), വെബ്‌റൗസർ (WebRouser), മൈക്രോസോഫ്റ്റിന്റെ ഇന്റർനെറ്റ് എക്സ്പ്ലോറർ 1.0 (Internet Explorer 1.0) തുടങ്ങിയ പുതിയ ബ്രൗസറുകളിൽ നിന്നും മൽസരങ്ങൾ നേരിടേണ്ടി വന്നുവെങ്കിൽ വിപണിയിലെ മേധാവിത്വം നിലനിർത്തുവാൻ കഴിഞ്ഞിരുന്നു.
1996 ഓടുകൂടി അര ഡസനിലേറെ പുതിയ ബ്രൗസറുകൾ പുറത്തിറങ്ങുകയും മുൻപ് ഇറങ്ങിയവയുടെ പുതുക്കിയ പതിപ്പുകൾ പുറത്തിറങ്ങുകയു ചെയ്തു ഇതേ വർഷം നെറ്റ്സ്കേപ്പിന്റെ 2.0, 3.0 പതിപ്പുകൾ പുറത്തിറക്കുയും ചെയ്തു ഇവയെല്ലാം മൽസരം വർദ്ധിപ്പിച്ചുവെങ്കിലും നെറ്റ്സ്കേപ്പ് തന്നെയായിരുന്നു മുന്നിൽ.
പക്ഷേ 1997 ഇന്റർനെറ്റ് എക്സ്പ്ലോററിൽ നിന്നും ശക്തമായ മൽസരം നേരിടേണ്ടി വന്നു.
ബ്രൗവാലിയ ഇംഗ്ലീഷ് വിലാസം https://ml.wikipedia.org/wiki/Browallia
സൊളാനേസീ കുടുംബത്തിലെ ഒരു ജനുസ്സാണ് ബ്രൗവാലിയ .
ജൊഹാനസ് ബ്രൊവാലിയസിൻറെ (1707-1755) പേരിലാണ് ഈ സസ്യം അറിയപ്പെടുന്നത്.
സ്വീഡിഷ് സസ്യശാസ്ത്രജ്ഞനും, ഫിസിഷ്യനും, ബിഷപ്പുമായ ഇദ്ദേഹം ജൊഹാൻ ബ്രോവാൾ എന്നാണ് അറിയപ്പെട്ടിരുന്നത്.
ഈ ജനുസ് സ്ട്രോപ്റ്റോസൊലെൻ എന്ന ജനുസുമായി വളരെയടുത്ത ബന്ധം കാണിക്കുന്നു.
ഇതിന്റെ ഒറ്റ സ്പീഷീസ് ആദ്യം ബ്രൗവാലിയ ജെയിംസോണി എന്ന പേരിൽ പ്രസിദ്ധീകരിച്ചു.
വടക്ക് തെക്കൻ അരിസോണയിൽ നിന്നും തെക്ക് മെക്സിക്കോ , മധ്യ അമേരിക്ക, ആന്റിലീസ് വഴി തെക്കേ അമേരിക്കയിലേക്കും ബ്രോവാലിയ ഇനം കാണപ്പെടുന്നു.
തിരഞ്ഞെടുത്ത ഇനം Browallia americana L. - ജമൈക്കൻ ഫോർഗെറ്റ് മി നോട്ട് Browallia demissa L. Browallia eludens R.K.VanDevender P.D.Jenkins - ബുഷ്-വയലറ്റ് Browallia speciosa Hook.
- അമേത്തിസ്റ്റ് പുഷ്പം അല്ലെങ്കിൽ ബുഷ്-വയലറ്റ് Browallia viscosa ചിത്രശാല ബ്രോവാലിയ അമേരിക്കാനയുടെ പൂക്കളുടെ ക്ലോസപ്പ്.
പൂന്തോട്ട സസ്യം.
ബ്രോവാലിയ അമേരിക്കാനയുടെ പൂവും സസ്യവും, കാട്ടുചെടികൾ, കോസ്റ്റാറിക്ക .
ബ്രോവാലിയ അമേരിക്കാനയുടെ പൂവും മുകുളങ്ങളും, Fruiting calyces of Browallia americana .
ബ്രോവാലിയ സ്പെഷ്യോസയുടെ കൾട്ടിവർ "മറൈൻ ബെൽസ്".
സ്ട്രെപ്റ്റോസോളൻ : ബ്രോവാലിയ ജനുസ്സുമായി അടുത്ത ബന്ധമുള്ള ഒരു മോണോടൈപ്പിക് ജനുസ്സ്.
എസ്. ജെയിംസോണിയെ പണ്ട് ബ്രോവാലിയ എന്ന് തരംതിരിച്ചിരുന്നു.
ഇപ്പോഴും ഇതിനെ "ഓറഞ്ച് ബ്രൊവാലിയ" എന്നും വിളിക്കാറുണ്ട്.
ബ്രൗസർ ഹൈജാക്കിംഗ് ഇംഗ്ലീഷ് വിലാസം https://ml.wikipedia.org/wiki/Browser_Hijacker
ഉപയോക്താവിന്റെ ബ്രൗസറിലേക്ക് അനാവശ്യ പരസ്യങ്ങൾ കുത്തിനിറയ്ക്കാൻ, ഉപയോക്താവിന്റെ അനുമതിയില്ലാതെ വെബ് ബ്രൗസറിന്റെ ക്രമീകരണങ്ങൾ പരിഷ്‌ക്കരിക്കുന്ന അനാവശ്യ സോഫ്റ്റ്‌വെയറിന്റെ ഒരു രൂപമാണ് ബ്രൗസർ ഹൈജാക്കിംഗ് .
ഒരു ബ്രൗസർ ഹൈജാക്കർ നിലവിലുള്ള ഹോം പേജ്, എറർ പേജ്, അല്ലെങ്കിൽ സെർച്ച് എഞ്ചിൻ എന്നിവയെ അവ സ്വന്തമായി മാറ്റിസ്ഥാപിച്ചേക്കാം.
ഒരു പ്രത്യേക വെബ്‌സൈറ്റിലേക്ക് ഹിറ്റുകൾ അടിച്ചേൽപ്പിക്കാനും അതിന്റെ പരസ്യ വരുമാനം വർദ്ധിപ്പിക്കാനും ഇവ സാധാരണയായി ഉപയോഗിക്കുന്നു.
ചില ബ്രൗസർ ഹൈജാക്കർമാരിൽ സ്പൈവെയറുകളും അടങ്ങിയിരിക്കുന്നു, ഉദാഹരണത്തിന്, ബാങ്കിംഗ്, ഇമെയിൽ ഡോക്യുമെന്റേഷൻ വിശദാംശങ്ങൾ എന്നിവ പോലുള്ള വിവരങ്ങൾ ശേഖരിക്കുന്നതിന് ചിലർ ഒരു സോഫ്റ്റ്‌വെയർ കീലോഗർ ഇൻസ്റ്റാൾ ചെയ്യുന്നു.
ചില ബ്രൗസർ ഹൈജാക്കർമാർ വിൻഡോസ് സിസ്റ്റങ്ങളിലെ രജിസ്ട്രിയെ പലപ്പോഴും ശാശ്വതമായി നശിപ്പിക്കും.
ചില ബ്രൗസർ ഹൈജാക്കിംഗ് എളുപ്പത്തിൽ പഴയപടിയാക്കാൻ കഴിയുമെങ്കിലും, മറ്റ് സന്ദർഭങ്ങൾ പഴയപടിയാക്കാൻ ബുദ്ധിമുട്ടായേക്കാം.
ഇത്തരം മാറ്റങ്ങൾ തടയാൻ വിവിധ സോഫ്‌റ്റ്‌വെയർ പാക്കേജുകൾ നിലവിലുണ്ട്.
ബ്രൗസർ ഹൈജാക്കിംഗ് പ്രോഗ്രാമുകൾ പലപ്പോഴും ഒരു ഉപയോക്താവിന്റെ കമ്പ്യൂട്ടറിലേക്ക് അവരുടെ സമ്മതമില്ലാതെ സോഫ്റ്റ്‌വെയർ ബണ്ടിലുകളിലൂടെ നുഴഞ്ഞുകയറുന്നു.
മറ്റ് സോഫ്‌റ്റ്‌വെയറുകൾ ഇൻസ്റ്റാളുചെയ്യുമ്പോൾ "ഓഫറുകൾ" ആയി മറച്ചിരിക്കുന്ന ഈ പ്രോഗ്രാമുകൾക്ക് വ്യക്തമായ അൺഇൻസ്റ്റാൾ നിർദ്ദേശങ്ങൾ ഇല്ല, മനഃപൂർവ്വം ഉപയോക്താക്കളെ ആശയക്കുഴപ്പത്തിലാക്കുകയും അനാവശ്യമായ അധിക സോഫ്‌റ്റ്‌വെയർ ഇൻസ്റ്റാളുചെയ്യുന്നതിലേക്ക് അവരെ കൊണ്ടെത്തിക്കുകയും ചെയ്യുന്നു.
ഒരു ഓപ്പറേറ്റിംഗ് സിസ്റ്റത്തിലേക്ക് പ്രവേശിക്കാൻ ബ്രൗസർ ഹൈജാക്കർമാർ ഉപയോഗിക്കുന്ന നിരവധി രീതികളുണ്ട്.
സംശയാസ്പദമായ വെബ്‌സൈറ്റുകളിലൂടെയും ടോറന്റുകളിലൂടെയും ഡൗൺലോഡ് ചെയ്‌ത ഇമെയിൽ അറ്റാച്ച്‌മെന്റുകളും ഫയലുകളും ബ്രൗസർ ഹൈജാക്കർമാർ ഉപയോഗിക്കുന്ന സാധാരണ തന്ത്രങ്ങളാണ്.
സുരക്ഷ റോഗ് സെക്യുരിറ്റി സോഫ്റ്റ്വെയർ
"നിങ്ങളുടെ കമ്പ്യൂട്ടറിന് സ്പൈവെയർ ബാധിച്ചിരിക്കുന്നു!"
എന്നതുപോലുള്ള വ്യാജ മുന്നറിയിപ്പുകൾ കാണിക്കുന്ന, റോഗ് സുരക്ഷാ സോഫ്റ്റ്‌വെയറിന് നിങ്ങളുടെ കമ്പ്യൂട്ടറിന്റെ ആരംഭ പേജ് ഏറ്റെടുക്കാൻ കഴിയും.
ഉപയോക്താക്കളെ കബളിപ്പിക്കാൻ വേണ്ടി ഈ വഞ്ചനാപരമായ പ്രോഗ്രാമുകൾ പലപ്പോഴും ആന്റിസ്പൈവെയർ സൊല്യൂഷനുകൾ വിൽക്കുന്ന ഒരു പേജിലേക്ക് ഉപയോക്താക്കളെ നയിക്കുന്നു.
ഉപയോക്താവ് അവരുടെ സോഫ്‌റ്റ്‌വെയർ വാങ്ങുകയാണെങ്കിൽ മാത്രമേ ആരംഭ പേജ് സാധാരണ നിലയിലാകൂ, വിൻഫിക്‌സർ(WinFixer)പോലുള്ള ഉദാഹരണങ്ങൾ അത്തരം തന്ത്രങ്ങൾക്ക് പേരുകേട്ടതാണ്.
നിലവിലില്ലാത്ത ഡൊമെയ്ൻ പേജുകൾ
ഒരു വെബ്‌സൈറ്റിന്റെ (ഉദാ. wikipedia.org) പേരിൽ ഒരു ഉപയോക്താവ് ടൈപ്പ് ചെയ്യുമ്പോൾ ഡൊമെയിൻ നെയിം സിസ്റ്റം അന്വേഷിക്കുകയും വെബ്‌സൈറ്റ് നിലവിലുണ്ടെങ്കിൽ അതിന്റെ ഐപി അഡ്രസ്സ് ഡിഎൻഎസ്(DNS) തിരികെ നൽകുകയും ചെയ്യുന്നു.
ഒരു ഉപയോക്താവ് ഒരു വെബ്‌സൈറ്റിന്റെ പേര് തെറ്റായി ടൈപ്പ് ചെയ്‌താൽ, ഡിഎൻഎസ് ഒരു നോൺ- എക്‌സിസ്റ്റന്റ് ഡൊമെയ്‌ൻ (NXDOMAIN) പ്രതികരണമായിക്കും നൽകുക.
2006-ൽ, എർത്ത്‌ലിങ്ക് എന്ന് തെറ്റായി ടൈപ്പ് ചെയ്ത ഡൊമെയ്ൻ നാമങ്ങൾ ഒരു തിരയൽ പേജിലേക്ക് റീഡയറക്‌ട് ചെയ്യാൻ തുടങ്ങി.
സെർവർ തലത്തിൽ നോൺ-എക്‌സിസ്റ്റന്റ് ഡൊമെയ്‌ൻ എന്ന എറർ കോഡിനെ വ്യാഖ്യാനിക്കുന്ന ഒരു സവിശേഷത എർത്ത്‌ലിങ്ക് ആദ്യം നടപ്പിലാക്കി, എന്നാൽ വ്യാപകമായ നെഗറ്റീവ് ഫീഡ്‌ബാക്ക് കാരണം, ഈ പ്രത്യേക സവിശേഷത കൂടാതെ തന്നെ സേവനങ്ങൾ നൽകാൻ അവർ പിന്നീട് തീരുമാനിച്ചു.
യൂലിപോടൈഫ്‌ല ഇംഗ്ലീഷ് വിലാസം https://ml.wikipedia.org/wiki/Eulipotyphla
സസ്തനികളിലെ ഒരു നിരയാണ് യൂലിപോടൈഫ്‌ല (Eulipotyphla) ("ശരിക്കും തടിച്ചതും കണ്ണുകാണാത്തതും" )
ഇതിൽ ഇത്തിൾപ്പന്നികളും ജിമ്ന്യൂറുകളും സോളിനോഡോണുകളും ഡെസ്മാനുകളും , മോളുകളും നച്ചെലിയെപ്പോലുള്ള മോളുകളും നച്ചെലികളും ഉൾപ്പെടുന്നു.
വർഗ്ഗീകരണം Order Eulipotyphla (= 'Lipotyphla' − Afrosoricida = 'Erinaceomorpha' + 'Soricomorpha') Family Erinaceidae Subfamily Erinaceinae: hedgehogs Subfamily Hylomyinae: gymnures or moonrats Family Soricidae Subfamily Crocidurinae: white-toothed shrews Subfamily Soricinae: red-toothed shrews Subfamily Myosoricinae: African white-toothed shrews Family Talpidae Subfamily Desmaninae: desmans Subfamily Talpinae: moles Subfamily Uropsilinae: shrew-like moles Family Solenodontidae : solenodons † Family Nesophontidae : extinct West Indian shrews † Family Amphilemuridae
Family-level cladogram of extant eulipotyphlan relationships, following Roca et al. and Brace et al.: Eulipotyphla
† Nesophontidae
Solenodontidae
Talpidae
Soricidae
Erinaceidae അവലംബം
യൂലിയാ റ്റിമോഷെങ്കൊ ഇംഗ്ലീഷ് വിലാസം https://ml.wikipedia.org/wiki/Yulia_Tymoshenko
യുക്രൈനിൽ നിന്നുള്ള ഒരു വ്യവസായിയും രാഷ്ട്രീയപ്രവർത്തകയുമാണ് യൂലിയാ വൊളോഡിമിറിവ്ന റ്റിമോഷെങ്കൊ ( Ukrainian : Ю́лія Володи́мирівна Тимоше́нко , pronounced [ˈjulʲijɐ voɫoˈdɪmɪrivnɐ tɪmoˈʃɛnko ] , née Hrihyan, Грігян, ജ.
27 നവംബർ 1960).
ഓറഞ്ച് വിപ്ലവത്തിന്റെ സഹനേതാവായിരുന്ന റ്റിമോഷെങ്കോ യുക്രൈന്റെ പ്രധാനമന്ത്രിയായി നിയമിക്കപ്പെട്ട ആദ്യ വനിതയാണ് .
2005 ജനുവരി 24 മുതൽ സെപ്റ്റംബർ 8 വരെയും പിന്നീട് 2007 ഡിസംബർ 18 മുതൽ 2010 മാർച്ച് 4 വരെയുമായിരുന്നു റ്റിമോഷെങ്കോ യുക്രെയിനിന്റെ പ്രധാനമന്ത്രിയായിരുന്നത് .
അവലംബം ↑ NUCLEAR ENERGY IN UKRAINE , International Nuclear Safety Center (July 1997) ↑ Senior Experts , IMEPOWER Investment Group ↑ ↑ An orange revolution: a personal journey through Ukrainian history by Askold Krushelnycky , Harvill Secker , 2006, ISBN 978-0-436-20623-8 , p. 169.
↑ BBC News profile ↑ Mark MacKinnon.
Peace deal that frees Yulia Tymoshenko a harsh blow to Ukraine’s President .
The Globe and Mail, 2014-02-21.
Retrieved 2014-03-11.
↑ Ukraine parliament votes out Tymoshenko's government , Kyiv Post (3 March 2010) ↑ Press secretary: Tymoshenko vacates premier's post , Kyiv Post (4 March 2010)
യൂലോങ്‌ (ദിനോസർ) ഇംഗ്ലീഷ് വിലാസം https://ml.wikipedia.org/wiki/Yulong_mini
അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഒരു തെറാപ്പോഡ വിഭാഗം ദിനോസർ ആയിരുന്നു യൂലോങ്‌ .
ഇവയുടെ ഫോസിൽ കണ്ടു കിട്ടിയിട്ടുള്ളത് ചൈനയിൽ നിന്നുമാണ്.
ഓവറാപ്റ്റർ ഇനത്തിൽ പെട്ട ഇവ ഈ കൂട്ടത്തിൽ ഏറ്റവും ചെറുതായിരുന്നു.
യൂറ്റാ ഇംഗ്ലീഷ് വിലാസം https://ml.wikipedia.org/wiki/Utah
അമേരിക്കൻ ഐക്യനാടുകളുടെ പടിഞ്ഞാറൻ പ്രദേശത്തുള്ള ഒരു സംസ്ഥാനമാണ് യൂറ്റാ .
1896 ജനുവരി നാലിന് യൂണിയന്റെ ഭാഗമായ യൂറ്റാ 45-ആമത്തെ സംസ്ഥാനമാണ്.
യുറ്റെ ഇന്ത്യൻ ഭാഷയിൽ നിന്നാണ് യൂറ്റാ എന്ന പേരിന്റെ ഉദ്ഭവം.
"മലമ്പ്രദേശക്കാർ" എന്നാണ് ഈ വാക്കിന്റെ അർത്ഥം.
അമേരിക്കൻ ഐക്യനാടുകളിലെ ഒരു പ്രധാന ഗതാഗത, വിവരസാങ്കേതിക, സർക്കാർ സേവന, ഖനന കേന്ദ്രമാണ് യൂറ്റാ.
യു.എസ്. സെൻസസ് ബ്യൂറോയുടെ കണക്കുകൾ പ്രകാരം 2008-ൽ അമേരിക്കയിലെ ഏറ്റവും വേഗതയിൽ വളരുന്ന സംസ്ഥാനമായിരുന്നു ഇത്.
പുരാതന പ്യൂബ്ലോയൻ , നവാജോ , യൂറ്റെ തുടങ്ങിയ വിവിധ തദ്ദേശീയ അമേരിന്ത്യൻ ജനവിഭാഗങ്ങൾ ആയിരക്കണക്കിന് വർഷങ്ങളായി യൂറ്റായിൽ വസിക്കുന്നു.
16-ആം നൂറ്റാണ്ടിന്റെ മധ്യത്തിൽ എത്തിയ സ്പാനിഷുകാർ ഇവിടെയെത്തിയെ ആദ്യത്തെ യൂറോപ്യന്മാർ എന്നിരുന്നാലും ഈ പ്രദേശത്തിന്റെ ദുർഘടമായ ഭൂമിശാസ്ത്രവും കഠിനമായ കാലാവസ്ഥയും ഇതിനെ ന്യൂ സ്പെയിനിന്റെയും പിന്നീട് മെക്സിക്കോയുടെയും അധികാരപരിധിയിലുള്ള ഒരു അനുബന്ധ ഭാഗം മാത്രമാക്കി മാറ്റി.
അത് മെക്സിക്കൻ പ്രദേശമായിരുന്നപ്പോഴും, യൂറ്റായിലെ ആദ്യകാല കുടിയേറ്റക്കാരിൽ പലരും അമേരിക്കക്കാരായിരുന്നു, പ്രത്യേകിച്ച് അമേരിക്കയിൽ നിന്നുള്ള പാർശ്വവൽക്കരണവും പീഡനവും മൂലം പലായനം ചെയ്ത മോർമോണുകളായിരുന്നു ഇവരിൽ ബഹുഭൂരിപക്ഷവും.
1848-ലെ മെക്‌സിക്കൻ-അമേരിക്കൻ യുദ്ധത്തെത്തുടർന്ന്, ഇപ്പോഴത്തെ കൊളറാഡോയും നെവാഡയും ഉൾപ്പെടുന്ന ഈ പ്രദേശം യു.എസ്. പിടിച്ചെടുക്കുകയും യൂറ്റാ ടെറിട്ടറിയുടെ ഭാഗമാക്കുകയുംചെയ്തു.
പ്രബലരായ മോർമോൺ സമൂഹവും ഫെഡറൽ ഗവൺമെന്റും തമ്മിലുള്ള തർക്കങ്ങൾ യൂറ്റായുടെ സംസ്ഥാന പ്രവേശനം വൈകിപ്പിക്കുകയും ബഹുഭാര്യത്വം നിയമവിരുദ്ധമാക്കിയതിന് ശേഷം മാത്രം 1896-ൽ ഇത് അമേരിക്കൻ ഐക്യനാടുകളിലെ 45-ആമത്തേത് സംസ്ഥാനമെന്ന പദവി നേടുകയുംചെയ്തു.
സ്വാഭാവിക ഭൂപ്രകൃതി സവിശേഷതകൾക്ക് പേരുകേട്ട യുറ്റാ സംസ്ഥാനം മണൽക്കുന്നുകളടങ്ങിയ വരണ്ട മരുഭൂമികൾ മുതൽ പർവത താഴ്‌വരകളിലെ തഴച്ചുവളരുന്ന പൈൻ വനങ്ങൾ വരെയുള്ള സവിശേഷതകളുള്ള സ്ഥലമാണ്.
റോക്കി പർവതനിരകൾ , ഗ്രേറ്റ് ബേസിൻ, കൊളറാഡോ പീഠഭൂമി എന്നിങ്ങനെ മൂന്ന് വ്യത്യസ്ത ഭൂമിശാസ്ത്ര മേഖലകളുടെ സങ്കലനത്തിലൂടെ പരുക്കനും ഭൂമിശാസ്ത്രപരമായി തികച്ചും വൈവിധ്യപൂർണ്ണവുമായ ഒരു സംസ്ഥാനമാണിത്.
84,899 ചതുരശ്ര മൈൽ (219,890 ചതുരശ്ര കിലോമീറ്റർ) വിസ്തൃതിയുള്ളതാണ് യൂട്ടാ സംസ്ഥാനം.
ഫോർ കോർണേർസ് സംസ്ഥാനങ്ങിലെ അംഗമായ ഇത് വടക്ക് ഐഡഹോ , വടക്കും കിഴക്കും വയോമിങ് , കിഴക്ക് കൊളറാഡോ , തെക്കുകിഴക്ക് ന്യൂ മെക്സിക്കോ , തെക്ക് അരിസോണ , പടിഞ്ഞാറ് നെവാഡ എന്നിവയാൽ അതിർത്തി പങ്കിടുന്നു.
മൂന്ന് യു.എസ് സംസ്ഥാനങ്ങൾക്ക് (യൂറ്റാ, കൊളറാഡോ, വയോമിങ്) മാത്രമേ അതിരുകളായി അക്ഷാംശ, രേഖാംശങ്ങൾ ഉള്ളൂ.
യൂറ്റാ ഭൂപടം പ്രമാണങ്ങൾ ഇതര ലിങ്കുകൾ Utah വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന്
General യൂറ്റാ ഓപ്പൺ ഡയറക്റ്ററി പ്രൊജക്റ്റിൽ
Government State of Utah official Web site Full text of the Utah state constitution Archived 2008-08-21 at the Wayback Machine .
Energy Data Statistics for Utah Utah Department of Environmental Quality Archived 2009-05-21 at the Wayback Machine .
- information of pollution in Utah.
Utah Health Story Bank - database site of health issue's stories by the Utah Department of Health.
Maps and Demographics Utah State Facts Archived 2006-12-27 at the Wayback Machine .
USGS real-time, geographic, and other scientific resources of Utah Archived 2015-10-21 at the Wayback Machine .
Utah Earthquake Information Archived 2008-06-01 at the Wayback Machine .
- information of earthquake in Utah.
Utah QuickFacts from the U.S. Census Bureau Archived 2015-11-04 at the Wayback Machine .
Tourism and Recreation Utah Office of Tourism Archived 2012-03-09 at the Wayback Machine .
(requires Flash ) Utah Arts Council Utah History to go Archived 2009-05-09 at the Wayback Machine .
Utah History for kids Archived 2009-05-09 at the Wayback Machine .
Wilderness Utah Archived 2009-05-19 at the Wayback Machine .
- Hiking and Backpacking in Utah
Other Utah State Chamber of Commerce Archived 2020-06-24 at the Wayback Machine .
Utah Newspapers Archived 2009-02-12 at the Wayback Machine .
- Most comprehensive directory.
മറ്റ് വിവരങ്ങൾ മുൻഗാമി വയോമിങ് യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1896 ജനുവരി 4ന് പ്രവേശനം നൽകി (45ആം) പിൻഗാമി ഒക്‌ലഹോമ
39°30′N 111°30′W ﻿ / ﻿ 39.5°N 111.5°W ﻿ / 39.5; -111.5
യൂലാലി ഡോസൺ ഇംഗ്ലീഷ് വിലാസം https://ml.wikipedia.org/wiki/Eulalie_Dawson
അഡ്‌ലെയ്ഡ് സർവകലാശാലയിൽനിന്ന് വൈദ്യശാസ്ത്രത്തിൽ ബിരുദം നേടിയ ആദ്യ വനിതകളിൽ ഒരാളായിരുന്നു യൂലാലി ഹാർഡി ഹാന്റൺ ഡോസൺ (മുമ്പ്, ബർണാഡ്; 21 ഡിസംബർ 1883 - 5 സെപ്റ്റംബർ 1907).
യൂലാലി ഹാർഡി ഹാന്റൺ ബർണാഡ് 1883 ഡിസംബർ 21 ന് അൺലിയിലെ സ്കൂൾ ഹൗസിലാണ് ജനിച്ചത്.
അവരുടെ മാതാവ് ആലീസ് ഹാർഡി ബർണാഡ് നീ ഹാന്റണും പിതാവ് റിച്ചാർഡ് തോമസ് ബർണാഡ് മെത്തഡിസ്റ്റ് 1874-1881 ലെ തെബാർട്ടണിലെ പ്രഭാഷകനും അധ്യാപകനുമായിരുന്നു.
ഔർ ബോയ്‌സ് ഇൻസ്റ്റിറ്റ്യൂട്ടിന്റെയും ലീഗ് ഓഫ് എംപയറിന്റെയും മാനേജ്‌മെന്റ് ബോർഡുകളിൽ അദ്ദേഹം പ്രമുഖനായിരുന്നു
1896 വരെ ഡോസൺ അവരുടെ പിതാക്കന്മാരുടെ സ്കൂളുകളിൽ പഠിച്ചുകൊണ്ട്  നാലാം ക്ലാസിൽ ഒരു അവാർഡായ ബർസറി നേടികൊണ്ട് പെൺകുട്ടികൾക്കായുള്ള അഡ്വാൻസ്‌ഡ് സ്‌കൂളിൽ  പഠിക്കാൻ തുടങ്ങി.
ഉയർന്ന വിജയകരമായ സ്കോളാസ്റ്റിക് കരിയറിന് ശേഷം 1899-ൽ മെട്രിക്കുലേഷൻ നേടി.
അവർ അഡ്ലെയ്ഡ് സർവകലാശാലയിൽ നിന്ന് ശാസ്ത്രവും വൈദ്യവും പഠിച്ചു.
1905 ഡിസംബറിൽ ഫസ്റ്റ് ക്ലാസ് ബഹുമതികളോടെ അവർ എംബി ബിഎസ് ബിരുദം നേടി.
യൂളിസീസ് (കവിത)
യൂളിസീസ് എന്ന കവിത വിക്ടോറിയൻ കവിയായ ആൽഫ്രെഡ് ലോർഡ് ടെന്നിസൺ (1809-1892), 1833-ൽ എഴുതി 1842 ൽ പ്രസിദ്ധക്കരിച്ച രണ്ടാം ഭാഗത്തിലുള്ള കവിതയാണ് ഇത്.
നാടകീയമായ രംഗങ്ങളെ ഉദാഹരിക്കാൻ വളരെയധികം ഉപയോഗിച്ചിരുന്നു കവിതയായിരുന്നു യൂളിസീസ്.
ഇന്നത്തെ കാലഘട്ടത്തിലും ഈ കവിതയ്ക്ക് പ്രചാരമുണ്ട്.
വാർധക്യം നേരിടുന്ന പുരാണ കഥാപാത്രമായ യൂളിസീസ്, തൻറെ ദീർഘദൂര യാത്രകൾക്കളെ സ്മരിക്കുന്നു.
അദേഹം ഇഥാക്ക എന്ന തൻറെ രാജ്യത്ത് വളരെ അസ്വാസ്ഥ്യവാനാണ്.
ഭാര്യ പെനെലോപിനെയും പുത്രനായ ടെലിമാക്കസിനെയും തിരിച്ച ലഭിച്ചെങ്കിലും യൂളിസീസ് തൻറെ യാത്രകളെ വളരെ അധികം ആഗ്രഹിക്കുന്നു.
സാഹിത്യത്തിൽ വിപുലമായി പര്യവേക്ഷണം ചെയ്യപ്പെട്ട കഥാപാത്രമായിരുന്നു യൂളിസീസ് (ഗ്രീക്കിൽ, ഒഡീസിയസ് ) എന്ന കഥാപാത്രം.
ഒഡീസിയസിൻറെ സാഹസങ്ങൾ ആദ്യം ഹോമറിൻറെ ഇലിയഡിലും ഒഡീസിയിലും (800-700 ബി. സി.) രേഖപ്പെടുത്തിയിട്ടുണ്ട്, ടെന്നിസൻറെ കവിതയിൽ ഹോമർ എഴുതിയ വിവരണത്തിലാണ് ഇത്.
എന്നിരുന്നാലും, ടെന്നിസൻറെ യൂളിസിസ് ഡാൻറെയുടെ 'യൂളിസിസിനെ' ഇൻഫർനോയിൽ (1320) വീണ്ടും ഓർമ്മിപ്പിച്ചുവെന്ന് മിക്ക വിമർശകരും പറയുന്നു.
ഡാൻറെയുടെ പുനർവിചാരണത്തിൽ, മനുഷ്യരുടെ പരിധിക്കപ്പുറം വിജ്ഞാനത്തെ പിന്തുടരുന്നതിനും ട്രോജൻ കുതിരയിലുടെ വഞ്ചിച്ചതിനുമായി യൂളിസിസിനെ നരകാഗ്നിയിൽ ബലിയാടാക്കുന്നു.
ഈ കവിതയുടെ ചരിത്രത്തിൽ അധികവും വായനക്കാർ യൂളിസിസിൻറെ ദൃഢനിശ്ചയത്തിനും വീരത്വത്തിനെയും ആഘോഷിച്ചുപോന്നു.
"പരിശ്രമിക്കുക, അന്വേഷിക്കുക, കണ്ടെത്തുക, ഒരിക്കലും വഴങ്ങാൻ പാടില്ല"
എന്ന തൻറെ തീരുമാനത്തിനു വേണ്ടി മറ്റുള്ളവർ അദ്ദേഹത്തെ പ്രശംസിക്കുകയായിരുന്നു.
ടെന്നിസൺ ഒരു കഥാപാത്രത്തെ ഉദ്ദേശിച്ച ആ കാഴ്ചപ്പാടാണ് കവിതയെക്കുറിച്ചുള്ള അദ്ദേഹത്തിന്റെ പ്രസ്താവനകളും അദ്ദേഹത്തിൻറെ ജീവിതത്തിലെ സംഭവവികാസങ്ങളും - അദ്ദേഹത്തിൻറെ അടുത്ത സുഹൃത്തിൻറെ മരണവും - എഴുതാൻ പ്രേരിപ്പിച്ചത്.
ഇരുപതാം നൂറ്റാണ്ടിൽ "യൂളിസിസിൻറെ" മറ്റു വ്യാഖ്യാനങ്ങൾ കാവ്യലോകത്ത് ശക്തമായ വാക്കുകളെ ഉദ്ധരിച്ചുകൊണ്ട് ഓളങ്ങൾ സൃഷ്ടിച്ചു.
ഉദാഹരണത്തിന്, യൂളിസീസ് സ്വന്തം രാജ്യവും കുടുംബവും സ്വാർഥമായി ഉപേക്ഷിക്കാൻ ആഗ്രഹിക്കുന്നെന്ന് അവർ വാദിച്ചു.
മുൻ സാഹിത്യത്തിലെ അപര്യാപ്ത കഥാപാത്രങ്ങളെ പോലെയാണെന്നു തെളിയിച്ചുകൊണ്ട് യൂളിസിസിൻറെ സ്വഭാവത്തെക്കുറിച്ച് കൂടുതൽ നല്ല വിലയിരുത്തലുകൾ അവർ ചോദ്യം ചെയ്തു.
വില്യം ബ്ലെയ്ക്കിൻറെ ജലച്ചായം (1824-1827) കഥാസാരം
കവിത ആരംഭിക്കുന്നത്, യൂളിസീസ് ട്രോജൻ യുദ്ധത്തിൽ പോരാട്ടത്തിനു ശേഷം ദീർഘയാത്ര താണ്ടി തൻറെ രാജ്യം, ഇഥാക്കയിലേക്ക് തിരിച്ചു എത്തുന്നു.
ആഭ്യന്തര ജീവിതതം യൂളിസീസിനെ വല്ലാതെ മടുപ്പിക്കുന്നു.
താൻ ഭരിക്കുന്ന "കാട്ടാള വർഗ്ഗത്തേ (ലൈൻ 4) നോക്കുന്നതിൽ തനിക്കുള്ള അതൃപ്തി അസഹ്യമായ നൊമ്പരവും യൂളിസീസിനെ വേദനിപ്പിക്കുന്നു.
യൂളിസീസ് തൻറെ വാർദ്ധക്യത്തെയും മരണത്തെയും കുറിച്ചു ചിന്തിക്കുകയും, അറിവും ജ്ഞാനവും തൻറെസമ്പത്തായാണ് യൂളിസീസ് കാണുന്നത്.
താൻ രാജ്യം വിട്ടു പോയാലും തൻറെ രാജ്യം വളരെ സുരക്ഷിതമായ കൈകളിൽ തന്നെയാവുമെന്നു യൂളിസീസിന് നല്ല ഉറപ്പ് ഉണ്ടായിരുന്നു.
തൻറെ മകനായ ടെലിമാക്കസ് രാജ്യഭരണം വളരെ നന്നായിത്തന്നെ ചെയ്യുമെന്ന യൂളിസീസ് ഉറപിക്കുന്നു.
അവസാന യാത്ര എന്ന പോലെ തൻറെ കൂടെ വന്ന നാവികരെ വിളിച്ചുകൊണ്ടു യൂളിസീസ് അവരെ ഒരു ദീർഘദൂര യാത്രയ്ക്ക് തയ്യാറെടുക്കുന്നു.
പ്രസിദ്ധികരണം
1833 ഒക്ടോബർ 20-നാണ് ടെന്നിസൺ ഈ കവിത പൂർത്തിയാക്കിയിരുന്നത്.
1842-ൽ തൻറെ രണ്ടാം ശേഖരത്തിലുള്ള കവിതയിൽ പ്രസിദ്ധീകരിച്ചില്ല.
ടെന്നിസൻറെ മറ്റ് പ്രധാന കവിതകളിൽ നിന്ന് വ്യത്യസ്തമായി, "യൂളിസീസ്" അതിൻറെ പ്രസിദ്ധികരണത്തിനുശേഷം പരിഷ്ക്കരിച്ചിട്ടില്ല.
6, 33, 44 എന്നീ വരികളിൽ ടെന്നിസൺ ആദ്യം നാലു ഖണ്ഡികകളിലെവരികളെ കളഞ്ഞു.
ഈ ഘടനയിൽ, ആദ്യത്തെയും മൂന്നാമത്തെയും ഖണ്ഡികകൾ തന്ത്രപരമായി പരസ്പരം സമാന്തരമായവയാണ്.
എന്നിരുന്നാലും ഈ കവിത മിക്കപ്പോഴും അച്ചടിച്ച ആദ്യ ഖണ്ഡികയിൽ ബ്രെക്കുകൾ ഒഴിവാക്കപ്പെടുന്നു.
മറ്റു കവിതകൾ ഫ്രം പോയംസ്, ചീഫ്ലി ലിറിക്കൽ (1830): ഒന്നും മരിക്കുകയില്ല എല്ലാം മരണമടയും മരിക്കുന്ന ഹംസം ദി  ക്രകെൻ മരിയാന പോയംസിൽ നിന്നു (1842): ലോക്ക്സ്ലേ ഹാൾ വിഷൻ ഓഫ് സിൻ ദി  ടു വോയിസേസ് (1834) "യൂളിസീസ്" (1833) പുറത്തേക്കു യൂളിസീസ് പൂർണമായ കവിത.
യൂളിസീസ് (നോവൽ) ഇംഗ്ലീഷ് വിലാസം https://ml.wikipedia.org/wiki/Ulysses_(novel)
ഐറിഷ് സാഹിത്യകാരൻ ജെയിംസ് ജോയ്സ് എഴുതിയ ഇംഗ്ലീഷ് നോവലാണ് യൂളിസീസ് .
ദ് ലിറ്റിൽ റെവ്യൂ എന്ന അമേരിക്കൻ ആനുകാലികത്തിൽ 1918 മാർച്ചിനും 1920 ഡിസംബറിനും ഇടയ്ക്ക് ഖണ്ഡശ്ശ: പ്രസിദ്ധീകരിച്ചുവന്ന അതിനെ 1922 ജനുവരി 2-ന് സിൽവിയാ ബീച്ച് പാരീസിൽ പുസ്തകരൂപത്തിൽ പ്രസിദ്ധീകരിച്ചു.
മോഡേണിസ്റ്റ് സാഹിത്യത്തിലെ ഏറ്റവും പ്രധാന രചനകളിലൊന്നായ "യൂളിസീസ്", ആധുനികതാപ്രസ്ഥാനത്തിന്റെ മാതൃകയും സംഗ്രഹവുമെന്ന് (demonstration and summation) വിശേഷിക്കപ്പെട്ടിട്ടുണ്ട്.
ഒരു ശരാശരി ദിവസമായ 1904 ജൂൺ 16-ന്, പ്രധാന കഥാപാത്രമായ ലിയോപോൾഡ് ബ്ലൂമിന്റേയും, ജോയ്സിന്റെ ആത്മാംശം അടങ്ങുന്ന കഥാപാത്രമായ സ്റ്റീഫൻ ഡെഡാലസിന്റേയും ഡബ്ലിൻ നഗരത്തിലൂടെയുള്ള അലഞ്ഞുതിരിയലാണ് നോവൽ ചിത്രീകരിക്കുന്നത്.
പിന്നീട് തന്റെ ഭാര്യയായിത്തീർന്ന നോറാ ബാർനക്കിളുമായുള്ള ജോയ്സിന്റെ ആദ്യസംഗമം നടന്ന ദിവസമായിരുന്നു അത്.
അതിനാൽ, ലോകമെമ്പാടുമുള്ള ജെയിംസ് ജോയ്സിന്റെ ആരാധകർ ജൂൺ 16 ബ്ലൂമിന്റെ ദിവസമായി (Bloom's Day) ആഘോഷിക്കുന്നു.
നോവലിന്റെ നാമം, യവനകവിയായ ഹോമറിന്റെ ഇതിഹാസകാവ്യം ഒഡീസ്സിയിലെ നായകൻ ഒഡീസിയസ്സിന്റെ പേരിന്റെ ലത്തീൻ രൂപമാണ്.
ട്രോജൻ യുദ്ധത്തിനൊടുവിൽ ഗ്രീസിലെ തന്റെ രാജ്യമായ ഇത്താക്കയിലേക്കുള്ള ഒഡീസിയസിന്റെ പത്തുവർഷം ദീർഘിച്ച സാഹസികമായ മടക്കയാത്രയെ സംബന്ധിച്ച ഹോമറിന്റെ കഥ, യൂളീസീസിലെ ആഖ്യാനത്തിലുടനീളം പ്രതിഫലിക്കുന്നു.
ഹോമറിന്റെ ഇതിഹാസത്തിലെ കഥാപാത്രങ്ങളും സംഭവങ്ങളുമായുള്ള സമാന്തരതകളുടെ ഒരു പരമ്പര തന്നെ തന്റെ കഥയിൽ ജോയ്സ് ഉൾക്കൊള്ളിച്ചിട്ടുണ്ട്: മുഖ്യകഥാപാത്രമായ ലിയോപോൾഡ് ബ്ലൂം ഒഡീസിയസിനേയും, അയാളുടെ പത്നി മോളി ബ്ലൂം ഒഡീസിയസിന്റെ പത്നി പെനെലോപ്പിനേയും, സ്റ്റീഫൻ ഡെഡാലസ് എന്ന കഥാപാത്രം ഒഡീസിയസിന്റെ പുത്രൻ ടെലിമാക്കസിനേയും അനുസ്മരിപ്പിക്കുന്നു.
സംജ്ഞാപദങ്ങളും, ബഹുവചനങ്ങളും, ക്രിയാഭേദങ്ങളും ഉൾപ്പെടെ 30,030 പദങ്ങളുടെ ശേഖരത്തെ ആശ്രയിച്ച് 265,000 പദങ്ങളുടെ  ദൈർഘ്യമുള്ള ഈ കൃതി, പതിനെട്ട് ഉപാഖ്യാനങ്ങളായി വിഭജിക്കപ്പെട്ടിരിക്കുന്നു.
ആദ്യപ്രസിദ്ധീകരണം മുതൽ യൂളിസീസ് വിവിധതരം വിവാദങ്ങളുടേയും വിശദപരിശോധനകളുടേയും വിഷയമായി.
അശ്ലീലതയുടെ പേരിൽ ആരംഭത്തിൽ നേരിടേണ്ടി വന്ന വ്യവഹാരങ്ങളും, ഏറെ ദീർഘിച്ച പാഠസംബന്ധമായ "ജോയ്സ് യുദ്ധങ്ങളും" (Joyce Wars) ഈ നോവൽ സൃഷ്ടിച്ച കോലാഹലങ്ങളുടെ ഭാഗമാണ്.
യൂളിസീസിലെ ഒരു മുഖ്യആഖ്യാനസങ്കേതമായ ബോധധാരാസമ്പ്രദായവും, സൂക്ഷ്മതയോടെ സൃഷ്ടിച്ച ഘടനയും, പാത്രസൃഷ്ടിയുടെ മികവും, നിറഞ്ഞ ഫലിതവും, ശ്ലേഷങ്ങളുടേയും അനുകരണകുസൃതികളുടേയും സൂക്ഷ്മസൂചനകളുടേയും പരീക്ഷണങ്ങൾ നിറഞ്ഞ ഗദ്യശൈലിയും, അതിനെ ആധുനികസാഹിത്യത്തിലെ ഏറ്റവും വിലമതിക്കപ്പെടുന്ന രചനകളിലൊന്നാക്കി.
1998-ൽ മോഡേൺ ലൈബ്രറി അതിനെ, ഇരുപതാം നൂറ്റാണ്ടിലെ ഏറ്റവും പ്രധാനപ്പെട്ട 100 നോവലുകളുടെ പട്ടികയിൽ ഒന്നാമത്തേതായി ഉൾപ്പെടുത്തി.
പരസ്യക്കമ്പനി ജോലിക്കാരനും ഭാഗികമായി യഹൂദപശ്ചാത്തലമുള്ളവനുമായ ലിയോപോൾഡ് ബ്ലൂം എന്നയാളാണ് യൂളിസീസിലെ മുഖ്യകഥാപാത്രം.
നോവലിസ്റ്റിന്റെ ആത്മാംശം അടങ്ങുന്ന രണ്ടാമത്തെ കഥാപത്രമായ സ്റ്റീഫൻ ഡെഡാലസ് ജോയ്സിന്റെ "എ പോർട്രെയ്റ്റ് ഓഫ് ദ് ആർട്ടിസ്റ്റ് ഏസ് എ യങ്ങ് മേൻ" എന്ന മുൻനോവലിലെ നായകനായിരുന്നു.
മൂന്നു ഭാഗങ്ങളിലായി പതിനെട്ട് അദ്ധ്യായങ്ങളുള്ള നോവലിന്റെ മൂന്നദ്ധ്യായങ്ങൾ ചേർന്ന ഒന്നാം ഭാഗം സ്റ്റീഫൻ ഡെഡാലസിന്റെ കേന്ദ്രീകരിച്ചും, 12 അദ്ധ്യായങ്ങൾ ചേർന്ന രണ്ടാം ഭാഗം ലിയോപോൾഡ് ബ്ലൂമിനേയും അയാളുടെ യാത്രകളേയും കേന്ദ്രീകരിച്ചുമാണ്.
കഥ തുടങ്ങുന്ന പ്രഭാതത്തിൽ വ്യത്യസ്ത വഴികളിൽ മുന്നോട്ടുപോകുന്ന ബ്ലൂമിന്റേയും ഡെഡാലസിന്റേയും വഴികൾ പലപ്പോഴും സന്ധിക്കുന്നുണ്ടെങ്കിലും അവർ ഒത്തുചേരുന്നില്ല.
എന്നാൽ യാത്രയുടെ സമാപ്തിയിൽ അവർ ഒരുമിച്ചാവുന്നു.
നോവലിന്റെ മൂന്നദ്ധ്യായങ്ങൾ ചേർന്ന അവസാനഭാഗം, പത്തു വർഷത്തെ അലഞ്ഞുതിരിയലിനു ശേഷം ഇത്താക്കയിലെത്തുന്ന ഒഡീസിയസിനെപ്പോലെ ലിയോപോൾഡ് ബ്ലൂം വീട്ടിലേക്കു മടങ്ങുന്നതിന്റേയും അതിൻശേഷമുള്ള കാര്യങ്ങളുടേയും കഥയാണ്.
യൂളിസീസിലെ അദ്ധ്യായങ്ങളുടെ പേരുകൾ, നോവലിലെ കഥാസന്ദർഭങ്ങൾക്ക് ഹോമറിന്റെ ഒഡീസിയിലെ കഥയുമായുള്ള ബന്ധത്തെ അനുസ്മരിപ്പിക്കും വിധമാണ്.
സ്റ്റീഫൻ ഡെഡാലസിനേയും സുഹൃത്തുക്കളേയും അവതരിപ്പിക്കുന്ന പ്രഥമാദ്ധ്യായത്തിന് ഒഡീസിയസിന്റെ പുത്രൻ ടെലിമാക്കസിന്റെ പേരാണ്.
രണ്ടാമത്തെ അദ്ധ്യായത്തിന് ഒഡീസിയസിന്റെ സുഹൃത്തായ യവനരാജാവ് നെസ്റ്ററിന്റെ പേരാണ്.
വാസ്തവികതയുടെ ചഞ്ചലഭാവത്തെക്കുറിച്ചുള്ള സ്റ്റീഫൻ ഡെഡാലസിന്റെ ചിന്തകൾ അടങ്ങുന്ന മൂന്നാം അദ്ധ്യായത്തിന്റെ പേര് 'പ്രോത്തിയസ്' എന്നാണ്.
വ്യത്യസ്തരൂപങ്ങളിൽ മാറിമാറി പ്രത്യക്ഷപ്പെടുന്ന ഒഡീസിയിലെ സമുദ്രദേവനാണ് പ്രോത്തിയസ്.
ലിയോപോൾഡ് ബ്ലൂമിന്റെ ഭാര്യ മോളി ബ്ലൂമിന്റെ ചിന്താലോകം അനാവരണം ചെയ്യുന്ന നോവലിലെ അവസാനാദ്ധ്യായത്തിന് ഒഡീസിയിലെ ഒഡീസിയസിന്റെ ഭാര്യ പെനലോപ്പിന്റെ പേരാണ്.
ഒന്നാം ഭാഗം മൂന്നാം അദ്ധ്യായത്തിൽ സ്റ്റീഫൻ ഡെഡാലസ് ചിന്തയിൽ മുഴുകി അലഞ്ഞുനടന്ന ഡബ്ലിനിനെ "സാണ്ടിമൗണ്ട് സ്ട്രാണ്ട്" കടൽത്തീരം
സ്കൂൾ അദ്ധ്യാപകനും ബുദ്ധിജീവിയുമായ സ്റ്റീഫൻ ഡെഡാലസിനേയും അയാളുടെ കൂട്ടുതാമസക്കാരനും വായാടിയുമായ ബക്ക് മല്ലിഗൻ എന്ന വൈദ്യവിദ്യാർത്ഥിയേയും പ്രഭാതകർമ്മങ്ങൾക്കിടെ അവതരിപ്പിച്ചുകൊണ്ടാണ് നോവൽ ആരംഭിക്കുന്നത്.
ഉപയോഗിക്കപ്പെടാതെ കിടന്ന ഒരു കാവൽ ഗോപുരത്തിൽ വാടകയ്ക്കു താമസിക്കുകയാണവർ.
ആയിടെ മരിച്ച തന്റെ അമ്മയുടെ സ്മരണ ഡെഡാലസിനെ നിരന്തരം അലട്ടുന്നുണ്ട്.
മല്ലിഗന്റെ മുഖക്ഷൗരകർമ്മത്തിന്റെ വിവരണവും അതിനിടെ അയാളും സ്റ്റീഫനുമായുള്ള സംഭാഷണവുമാണ് ആദ്യാദ്ധ്യായത്തിന്റെ തുടക്കത്തിൽ.
മല്ലിഗന്റെ സുഹൃത്ത് ഹെയ്നസ് എന്ന ഇംഗ്ലീഷുകാരൻ വിദ്യാർത്ഥിയും അവർക്കൊപ്പം, സ്റ്റീഫന്റെ അനിഷ്ടത്തെ വകവയ്ക്കാതെയാണെങ്കിലും താമസിക്കുന്നുണ്ട്.
പ്രഭാതഭക്ഷണം കഴിച്ചശേഷം മൂന്നു പേരും ഒരുമിച്ച് താമസസ്ഥലം വിട്ടു പോകുന്നു.
തമ്മിൽ പിരിയുന്നതിനു മുൻപ്, താമസസ്ഥലത്തിന്റെ വാടക കൊടുത്തിരുന്ന സ്റ്റീഫൻ അതിന്റെ താക്കോൾ സുഹൃത്തുക്കൾക്കു കൈമാറുന്നു.